O B E C TEKOVSKÉ NEMCE

# Všeobecne záväzné nariadenie

**č. 5/2017**

**o podmienkach prideľovania nájomných bytov postavených s podporou štátu**

Návrh tohto nariadenia (VZN) vyvesený na úradnej tabuli a zverejnený na internetovej stránke obce

dňa: 20. 07. 2017 do 03.08. 2017

Dátum začiatku lehoty na pripomienkovanie: 21.07. 2017

Pripomienky zasielať:

- písomne na adresu : Obec Tekovské Nemce, Tekovská 405, 966 54 Tekovské Nemce

- elektronicky na adresu: tnemce@stonline.sk

Dátum ukončenia pripomienkového konania: 31.07. 2017

Vyhodnotenie pripomienok k návrhu VZN dňa: 01.08. 2017

Na VZN sa uznieslo Obecné zastupiteľstvo v Tekovských Nemciach dňa 04.08. 2017

pod č.: 43/2017

VZN vyhlásené vyvesením na úradnej tabuli a zverejnené na internetovej stránke obce

od 07.08. 2017 do 22.08. 2017

**VZN nadobúda účinnosť dňom 23.08. 2017**

Ing. Erika Valkovičová

starostka obce

Obecné zastupiteľstvo v Tekovských Nemciach v zmysle ustanovenia § 6 ods. 2 a § 11 ods. 4 písm. g. zákona č. 369/1990 Zb. o obecnom zriadení v znení neskorších predpisov, zákona č. 443/2010 o dotáciách na rozvoj bývania a o sociálnom bývaní v platnom znení a zákona č.150/2013 o Štátnom fonde rozvoja bývania v platnom znení sa dňa 04.08.2017 uznieslo na tomto všeobecne záväznom nariadení (ďalej len „VZN“):

**Všeobecne záväzné nariadenie Obce Tekovské Nemce**

**5/2017**

**O PODMIENKACH PRIDEĽOVANIA NÁJOMNÝCH BYTOV postavených s podporou štátu**

**Článok 1**

**Úvodné ustanovenia**

1. Toto Všeobecne záväzné nariadenie (ďalej len „VZN” ) upravuje podmienky prideľovania bytov určených na nájom pre obyvateľov (ďalej len „nájomné byty”) obstaraných z verejných prostriedkov, najmä prostredníctvom dotácií Ministerstva dopravy, výstavby a regionálneho rozvoja Slovenskej republiky (ďalej len „MDVRR SR“) a úverov Štátneho fondu rozvoja bývania Slovenskej republiky.

2. Toto VZN:

a) upravuje podmienky evidovania a prijímania žiadostí o pridelenie nájomných bytov,

b) obsahuje Prílohu č. 1 k VZN č. 4/2017 - Pravidlá pre zostavenie poradovníka žiadateľov o pridelenie bytov bežného štandardu určených na nájom pre obyvateľov obce obstaraných z verejných prostriedkov.

3. Obec Tekovské Nemce (ďalej len „prenajímateľ“) zabezpečuje prenajímanie nájomných bytov a rieši všetky právne vzťahy vyplývajúce z nájmu bytov podľa príslušných ustanovení osobitného právneho predpisu1 a Občianskeho zákonníka.

4. Cenu nájmu určí Obecné zastupiteľstvo v Tekovských Nemciach uznesením a podľa obstarávacích nákladov na jeden byt.

**Článok 2**

**Spôsob podávania a prijímanie žiadostí**

1. Žiadosť o pridelenie nájomného bytu sa podáva v podateľni obecného úradu s pridelením čísla spisu a dátumu prevzatia. Žiadosť musí obsahovať všetky relevantné údaje o žiadateľovi v zmysle platnej Smernice Ministerstva výstavby a regionálneho rozvoja Slovenskej republiky) a prehlásenie žiadateľa o tom, že súhlasí s úhradou finančnej zálohy- zábezpeky vo výške 6 mesačných úhrad nájomného. Táto čiastka neovplyvní platenie mesačných splátok nájomného. V prípade, že podaná žiadosť je neúplná, obecný úrad vyzve žiadateľa na jej doplnenie. Ak žiadateľ v stanovenej lehote žiadosť nedoplní, nebude sa na ňu prihliadať.

2. Žiadateľ je následne zaradený do Zoznamu žiadateľov o pridelenie nájomného bytu.

**Článok 3**

**Podmienky poskytovania nájomného bývania v byte a evidencia žiadosti o pridelenie bytu**

1. Prenajímateľ vedie evidenciu žiadostí o poskytnutie nájomného bývania v byte obstaraného z verejných prostriedkov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Zákon č. 443/2010 Z.z. o dotáciách na rozvoj bývania a o sociálnom bývaní

2. Prenajímateľ zaeviduje žiadosť o pridelenie nájomného bytu ako opodstatnenú, ak je žiadateľ osobou staršou ako 18 rokov a spĺňa niektorú z nasledovných podmienok:

a) žiadateľom je osoba žijúca v domácnosti s mesačným príjmom domácnosti najviac vo výške

trojnásobku životného minima a nie nižším ako jedenapolnásobok životného minima pre

domácnosť žiadateľa, ktorú tvoria plnoleté osoby a zaopatrené neplnoleté deti. Pokiaľ je v

domácnosti žiadateľa aspoň jedno nezaopatrené dieťa, mesačný príjem domácnosti takéhoto

žiadateľa neprevyšuje trojnásobok životného minima a nie je nižší ako jedennásobok životného

minima, vypočítaného pre domácnosť žiadateľa, alebo

b) žiadateľom je mladá rodina , pričom za mladú rodinu sa považuje rodina, v ktorej aspoň jeden z

manželov ku dňu podpísania nájomnej zmluvy je mladší ako 35 rokov a mesačný príjem

domácnosti takéhoto žiadateľa neprevyšuje trojnásobok životného minima a nie je nižší ako

jedennásobok životného minima, vypočítaného pre domácnosť žiadateľa, alebo

c) žiadateľom je osoba žijúca v domácnosti s mesačným príjmom domácnosti najviac vo výške

štvornásobku životného minima a nie nižším ako jedennásobok životného minima, vypočítaného

pre domácnosť žiadateľa, ak  členom tejto domácnosti je osoba s ťažkým zdravotným

postihnutím,  ide o domácnosť osamelého rodiča s nezaopatreným dieťaťom,  aspoň jeden z

členov tejto domácnosti zabezpečuje zdravotnícku starostlivosť, vzdelávanie, kultúru alebo

ochranu pre obyvateľov obce, alebo

d) žiadateľom je osoba, ktorej zanikla ústavná starostlivosť, náhradná osobná starostlivosť, pestúnska

starostlivosť alebo osobitná starostlivosť poručníka podľa osobitného predpisu2 , ak táto osoba

nepresiahla vek 30 rokov, alebo

e) žiadateľom je osoba žijúca v domácnosti, ktorej sa poskytuje bytová náhrada za byt vydaný podľa

osobitného predpisu3 .

Podmienky ustanovené v tomto odseku sa posudzujú pri uzatváraní nájomnej zmluvy a na zmeny podmienok počas platnosti nájomnej zmluvy sa neprihliada.

3. Žiadateľ:

a) nie je vlastníkom alebo spoluvlastníkom v podiele 1/2 alebo väčšom, bytu, bytového domu, resp.

inej nehnuteľnosti určenej na bývanie ( výnimku v tomto bode môže udeliť starosta obce

z dôvodov rodinných, zdravotných alebo nevyhovujúcich bytových pomerov s ohľadom na deti ň

a podmienok uvedených v článku 4 bod.6 tohto VZN).

b) nepriaznivú bytovú situáciu si nezapríčinil predajom vlastného bytu alebo rodinného domu.

c) žiadateľ a s ním spoločne posudzované osoby majú stály príjem z trvalého pracovného pomeru,

podnikania, prípadne z dôchodkového zabezpečenia ( zákon č. 413/2002 Z.z. o sociálnom

zabezpečení v znení neskorších predpisov)

d) najneskôr v čase podpisu nájomnej zmluvy a počas jej trvania musí mať nájomca a všetky s ním

bývajúce osoby trvalý pobyt v obci Tekovské Nemce

e) neporušuje dobré mravy vo svojom bydlisku a jeho okolí

4. Informácie o podávaní žiadostí a podmienkach prideľovania nájomných bytov podáva prenajímateľ. Prenajímateľ rovnako vydáva záujemcom žiadosti na predtlačenom tlačive a kontroluje úplnosť dokladov potrebných k podaniu žiadosti.

5. Žiadateľ je povinný k žiadosti o nájom bytu predložiť povinné prílohy:

a) príjem žiadateľa a osôb žijúcich v domácnosti žiadateľa za predchádzajúci kalendárny rok

b) potvrdenie Úradu práce, sociálnych vecí a rodiny o poberaní štátnych sociálnych dávok za

predchádzajúci kalendárny rok (dávka v hmotnej núdzi, rodičovský príspevok, materský príspevok,

prídavok na dieťa a iné),

c) kópia výmeru o poberaní starobného, invalidného, vdovského, vdoveckého, sirotského

dôchodku za predchádzajúci kalendárny rok, ak je poberateľom žiadateľ alebo osoba žijúca v

domácnosti žiadateľa,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 §45 až 59 zákona č. 36/2005 Z.z. o rodine a o zmene a doplnení niektorých zákonov v platnom znení

3 Napr. zákon č. 403/1990 Zb. o zmiernení následkov niektorých majetkových krívd v platnom znení

d) potvrdenie správcu miestnych daní a poplatkov Obce v Tekovských Nemciach o uhradení všetkých

záväzkov voči obci Tekovské Nemce,

e) kópia právoplatného rozhodnutia súdu o rozvode manželov, kópia právoplatného rozhodnutia

súdu o určení výživného na nezaopatrené dieťa,

f) kópiu preukazu fyzickej osoby s ťažkým zdravotným postihnutím, ak je žiadateľ alebo osoba

žijúca v domácnosti osobou so zdravotným postihnutím, prípadne u dieťaťa so zdravotným

postihnutím do 3 rokov veku potvrdenie všeobecného lekára dokladujúce zdravotné postihnutie,

g) čestné vyhlásenie, že nie je nájomcom, vlastníkom v podiele 1/2 a väčšom bytu, rodinného domu

alebo inej nehnuteľnosti určenej na bývanie na území obce Tekovské Nemce a nie je schopný sám

si riešiť svoju bytovú situáciu

h) čestné vyhlásenie žiadateľa o úplnosti a pravdivosti údajov uvedených v žiadosti, ktoré je

súčasťou žiadosti,

i) čestné vyhlásenie žiadateľa, že si nepriaznivú bytovú situáciu nezapríčinil predajom vlastného

bytu alebo rodinného domu.

6. Prenajímateľ na základe kontroly úplnosti a pravdivosti údajov v žiadostiach vytvorí pre každý typ

bytu Zoznam žiadateľov, ktorí spĺňajú podmienky v súlade s § 3 tohto VZN.

7. V prípade zistenia rozdielov a zatajenia skutočností bude žiadateľ vyradený zo Zoznamu

žiadateľov. Uvedené bude tiež dôvodom pre ukončenie nájomnej zmluvy.

8. Dôvodom na vyradenie zo Zoznamu žiadateľov sú aj neuhradené záväzky voči obci Tekovské

Nemce ako aj vlastníctvo alebo spoluvlastníctvo v podiele 1/2 alebo väčšom bytu, bytového domu,

resp. inej nehnuteľnosti určenej na bývanie.

9. Prenajímateľ tiež zostaví osobitný Zoznam žiadateľov na byty, ktoré spĺňajú podmienky podľa

osobitného predpisu4 na bezbariérové byty obstarané z verejných prostriedkov.

**Článok 4**

**Podmienky vytvorenia a aktualizácia poradovníka žiadateľov**

1. Žiadatelia v zozname podľa § 3 tohto VZN sú do návrhu poradovníka pre jednotlivé typy bytov

zaraďovaní do Zoznamu žiadateľov spôsobom uvedeným v prílohe č. 1 k tomuto VZN. Zostavením

návrhu poradovníka je poverená komisia OZ - finančná a sociálna (ďalej len „Komisia“).

2. Poradovník žiadateľov o byty podľa schvaľuje Obecné zastupiteľstvo v Tekovských Nemciach na

základe odporúčania Komisie.

3. Po spracovaní a schválení poradovníka je Zoznam žiadateľov spĺňajúcich podmienky ako aj

Zoznam žiadateľov, ktorí podmienky nesplnili, zverejnený Obcou Tekovské Nemce 15 dní na

úradnej tabuli Obce Tekovské Nemce a na internetovej stránke Obce Tekovské Nemce.

4. Pred každým kolom prideľovania nájomných bytov sa preverí, či žiadateľ zaradený do poradovníka,

ktorému má byť pridelený nájomný byt, spĺňa podmienky uvedené v § 3 tohto VZN.

5. Takto upravený poradovník je opätovne schvaľovaný Obecným zastupiteľstvom v Tekovských

Nemciach.

6. Obec Tekovské Nemce môže vyčleniť podľa § 11 ods. 1 písm. a) bod 2. zákona č. 443/2010 Z. z. o

dotáciách na rozvoj bývania a o sociálnom bývaní najviac 10 % bytov z príslušnej bytovej výstavby,

ktoré prenajme fyzickej osobe žijúcej v domácnosti, v ktorej aspoň jeden z členov domácnosti

zabezpečuje zdravotnícku starostlivosť, vzdelávanie, kultúru alebo ochranu pre obyvateľov obce.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4Vyhláška MŽP SR č. 532/2002 Z.z. , ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie

7. Žiadateľ o pridelenie nájomného bytu z kvóty 10 % bytov musí spĺňať príjmové limity v zmysle § 3

ods. 2 písm. b) tohto VZN, podmienku podľa § 3 ods. 3 tohto VZN a k žiadosti o pridelenie

nájomného bytu prikladá prílohy podľa § 3 ods. 5 tohto VZN.

8. Pridelenie bytu z kvóty 10% schvaľuje starosta obce na základe odporúčania Komisie.

**Článok 5**

**Uzatváranie nájomnej zmluvy**

1. Nájomná zmluva bude mať písomnú formu a bude obsahovať minimálne náležitosti podľa § 12 ods. 1, ods. 3, ods. 7 a ods. 8 osobitného predpisu, ako aj povinnosť nájomcu podľa § 18 ods. 1 zákona č. 443/2010 Z. z. o dotáciách na rozvoj bývania a o sociálnom bývaní.

2. Pre zabezpečenie splácania nájomného a úhrad za prípadné poškodenie bytu budúci nájomca v deň podpisu nájomnej zmluvy zaplatí prenajímateľovi finančnú zábezpeku vo výške 6 mesačných úhrad za užívanie bytu, ktorú bude obec viesť na samostatnom účte zriadenom na tento účel v banke. Doba nájmu dohodnutá v nájomnej zmluve môže byť najviac 3 roky so skúšobnou dobou 1 rok. Ak je nájomcom osoba so zdravotným postihnutím podľa osobitného predpisu3 , ktorej sa prenajíma byt spĺňajúci podmienky osobitného predpisu4, alebo osoba podľa čl. 3 ods. 2 písm. d) tohto VZN, pričom doba nájmu v týchto prípadoch môže byť najviac 10 rokov.

3. (Pre zabezpečenie odovzdania bytu po uplynutí platnosti nájomnej zmluvy je nájomca povinný podpísať notársku zápisnicu, v ktorej sa zaviaže vypratať byt po uplynutí doby nájmu. Predloženie notárskej zápisnice bude podmienkou uzatvorenia nájomnej zmluvy. Náklady spojené s uzatvorením notárskej zápisnice uhradí prenajímateľ z vybratého nájomného.)

4. Omeškanie s úhradou nájomného u služieb spojených s bývaním viac ako 2 mesiace je dôvodom na odstúpenie prenajímateľa od zmluvy. V prípade, že sa nájomca k termínu ukončenia nájomnej zmluvy z bytu neodsťahuje, vlastník zabezpečí vypratanie nájomného bytu na náklady príslušného nájomcu. Omeškanie s úhradou nájomného menej ako 2 mesiace je dôvodom na skrátenie doby pri opakovanom uzavretí nájomnej zmluvy na 6 mesiacov.

5. Nájomná zmluva na užívanie bytu, ktorý spĺňa podmienky podľa osobitného predpisu4 bude uzatvorená len s občanom so zdravotným postihnutím uvedeným v prílohe osobitného predpisu3 . Ak takýto občan nepožiadal o uzatvorenie nájomnej zmluvy, možno ju uzatvoriť s iným žiadateľom, ale len na dobu určitú, ktorá neprevýši jeden rok. Po jej uplynutí v prípade, že o podobný byt stále nie je záujem, možno zmluvu predĺžiť vždy na dobu jedného roku.

6. V nájomnej zmluve sa upraví právo nájomcu na opakované uzatvorenie nájmu bytu pri dodržaní podmienok uvedených v nájomnej zmluve a v osobitnom predpise. O možnosti opakovaného uzavretia nájomnej zmluvy bude obec informovať nájomcu minimálne tri mesiace pred dohodnutým termínom skončenia nájmu nájomného bytu. Výpovedná doba uvedená v nájomnej zmluve je v trvaní 3 mesiace.

7. Pri opakovanom uzavretí nájomnej zmluvy podľa odseku môže prenajímateľ uzavrieť nájomnú zmluvu aj s fyzickou osobou žijúcou v domácnosti s mesačným príjmom, ktorý k 31. decembru kalendárneho roka predchádzajúceho roku opakovaného prenájmu nájomného bytu:

a) nie je vyšší ako triapolnásobok životného minima oprávnenej osoby podľa čl. 3 ods. 2 písm. a) tohto

VZN na dobu, ktorá neprevýši dva roky

b) je vyšší ako triapolnásobok životného minima oprávnenej osoby podľa čl. 3 ods. 2 písm. a) tohto

VZN na dobu, ktorá neprevýši dva roky bez možnosti opakovaného uzavretia zmluvy o nájme bytu.

c) každý nájomca sociálneho bývania má povinnosť predložiť príjem za predchádzajúci kalendárny rok

(do 30. apríla daného roka) minimálne tri mesiace pred dohodnutým termínom skončenia nájmu

nájomného bytu.

8. Pred uzavretím nájomnej zmluvy je prenajímateľ povinný umožniť nájomcovi prehliadku nájomného

bytu.

9. Ak žiadateľ odmietne pridelený byt, nemá nárok na pridelenie ďalšieho a bude vyradený z

poradovníka žiadateľov.

10. Obec Tekovské Nemce zachová nájomný charakter bytov postavených s podporou získaných dotácií

na rozvoj bývania najmenej po dobu 30 rokov.

11. Počas lehoty uvedenej v predchádzajúcom bode prenajímateľ aj nájomca umožní vstup do bytov

zamestnancom Ministerstva dopravy, výstavby a regionálneho rozvoja SR, obvodného stavebného úradu

a iných kontrolných orgánov s cieľom výkonu kontroly technického stavu bytu a tento záväzok

premietne aj do nájomnej zmluvy.

12. Pre zabezpečenie splácania nájomného a úhrad za prípadné poškodenie nájomného bytu bude

prenajímateľ žiadať od budúceho nájomcu finančnú zábezpeku vo výške 6 mesačných úhrad za

užívanie bytu.

**Článok 6**

**Prechodné ustanovenia**

1. Prenajímateľ písomne vyzve nájomcu, ktorý spĺňa podmienky podľa tohto VZN na uzatvorenie nájomnej zmluvy. Nájomca je povinný uzavrieť nájomnú zmluvu do 15 dní od doručenia písomnej výzvy. Ak nájomca nájomnú zmluvu v danej lehote neuzavrie, zanikne jeho právo na nájom takto prideleného bytu .

2. Žiadosti podané pred nadobudnutím účinnosti tohto VZN musia byť doplnené o potrebné údaje a doklady podľa tohto VZN a budú posudzované podľa tohto VZN.

**Článok 7**

**Záverečné ustanovenie**

1. Na všeobecne záväznom nariadení 5/2017 sa uznieslo obecné zastupiteľstvo obce Tekovské Nemce na svojom zasadnutí dňa 04.08.2017.

2. Návrh všeobecne záväzného nariadenia 5/2017 bol zverejnený na pripomienkovanie na úradnej tabuli a na internetovej stránke obce (www.tekovskenemce.sk) dňa 20.07.2017.

3. Všeobecne záväzné nariadenie vyhlásené vyvesením na úradnej tabuli a zverejnené na internetovej stránke obce ([www.tekovskenemce.sk](http://www.tekovskenemce.sk)) od 07.08. 2017 do22.08. 2017

4. Prijaté všeobecne záväzné nariadenie 5/2017 nadobúda účinnosť dňa 23.08.2017.

Ing. Erika Valkovičová

starostka obce

**Pripomienky k Prílohe č. 1 k VZN č. 5/2017 obce Tekovské Nemce**

**Pravidlá pre zostavovanie poradovníka žiadateľov o pridelenie bytov bežného štandardu určených na nájom pre obyvateľov obce obstaraných z verejných prostriedkov**

1. Obec Tekovské Nemce (ďalej len „prenajímateľ“) na základe preskúmania úplnosti a pravdivosti všetkých dokladov priložených k žiadosti o pridelenie nájomného bytu zostaví, po uzávierke podania prihlášok pre každý typ bytu podľa izieb, návrh zoznamu žiadateľov. Prenajímateľ žiadateľov v návrhu zoznamu predbežne zoradí podľa výšky bodovej hodnoty. Rovnako zostaví návrh zoznamu žiadateľov o bezbariérové byty. V prípade získania rovnakej výšky bodovej hodnoty sa žiadatelia zoraďujú podľa koeficientu bytových podmienok , a to od najvyššej hodnoty po najnižšiu. O poradí žiadateľov s rovnakou bodovou hodnotou alebo koeficientom rozhodne komisia žrebovaním. Koeficient bytových podmienok sa vypočíta ako podiel počtu osôb žijúcich v spoločnej domácnosti k počtu izieb v byte.
2. Na základe takto zostaveného návrhu zoznamu žiadateľov Komisia zostaví pre jednotlivé typy bytov podľa počtu izieb návrh poradovníka.
3. Pre zostavenie poradovníka použije Komisia tieto kritériá:

a/ Žiadateľ je osamelý rodič s nezaopatreným dieťaťom 20 bodov

Na dve deti plus 5 bodov

Na tri a viac detí plus 10 bodov

b/ Žiadateľom je rodina 20 bodov

Na jedno dieťa plus 5 bodov

Na dve deti plus 10 bodov

Na tri a viac detí plus 15 bodov

Za rodinu sa považuje manžel a manželka , druh a družka.

c/ Žiadateľom je rodina so školopovinnými deťmi , ktoré navštevujú ZŠ a MŠ

Na jedno dieťa plus 5 bodov

Na dve deti plus 10 bodov

Na tri a viac detí plus 15 bodov

d/ Žiadateľ je osoba, ktorej aspoň jeden členov domácnosti zabezpečuje zdravotnícku starostlivosť, vzdelávanie, kultúru alebo ochranu pre obyvateľov obce

20 bodov

e/ aspoň jeden so žiadateľov má v čase posudzovania žiadosti trvalý pobyt v Tekovských Nemciach

30 bodov

f/ žiadateľ a s ním posudzované osoby , ktorí budú mať trvalý pobyt v obci Tekovské Nemce

10 bodov/os

g/ Žiadateľ je sám – do 35 rokov 25 bodov

nad 35 rokov 20 bodov

h/ Žiadateľom je osoba, ktorej zanikla ústavná starostlivosť, náhradná osobná starostlivosť, pestúnska starostlivosť alebo osobitná starostlivosť poručníka podľa osobitného predpisu ak táto osoba nepresiahla vek 30 rokov alebo je žiadateľom osoba žijúca v domácnosti, ktorej sa poskytuje bytová náhrada za byt vydaný podľa osobitného predpisu, nakoľko u týchto oprávnených osôb na poskytnutie sociálneho bývania v byte sa na výšku príjmu neprihliada

20 bodov

Po vyhodnotení žiadostí bude poradie upravené nasledovne:

a) pre 1 až 2 člennú rodinu sa pridelí 1 izbový byt

b) pre 2 až 3 člennú rodinu sa pridelí 2 izbový alebo 3 izbový byt

V osobitných prípadoch je možno nájomný byt prideliť aj mimo poradovníka z dôvodu naliehavej potreby.